Rikunarita-ORG/Wikinium huggingface dataset:
# Անձի խանգարում[խմբագրել | խմբագրել կոդը]

**Անձի խանգարում** (երբեմն համարվում է **«սոցիոպաթիա»** եզրի հոմանիշը), անհատի խանգարումների պաթոլոգիա, հոգեկան գործառույթի անհամապատասխունության դրսևորվելով վարքային անհամապատասխանությամբ և տարաձայնությամբ։

Անձի խանգարում տերմինի նույնանուններ են պսիխոպաթիա, բնավորության անոմալիաններ, պաթուլոգիական անձնավորություններ, պսիխոպատ կոնստիտութիաներ։ Պսիխոպատները բնորոշվում են հուզական անկայունությամբ, նորմալ և նույնիսկ տաղանդի հասնող ինտելեկտով, նրանց մտածողությունը դառնում է միակողմանի և կողմնակալ։ Հիվանդության առաջացմանը նպաստում են նյարդային ի ծնե կենսաբանական թերիությունները և ֆենոտիպային փոփոխութունները։

Հիվանդությունը ի հայտ է գալիս հիմնականում սեռական հասունացման շրջանում, մանկական տարիքում։ Նրա ախտանիշները կարող է մեղմանալ նույնիսկ կորել, նաև կարող է պատահել հակառակը՝ ախտանիշների սրումով։

## Դասակարգում

տարբերում են անձի խանգարման հետևյալ ձևերը՝

* աստենիկ
* տագնապային(պսիխոաստենիկ)
* գռգռվող(էպիլեպտոիդ)
* հիպերթիմիկ
* հիպոթիմիկ
* հիսթերիկ
* անկայուն
* պարանոյալ

## Պատճառագիտություն

Հիվանդությունը լինում է բնածին և ձեռքբերովի։

Բնածին պսիխոպաթիայի առաջացմանը կարող են նպաստել սաղմնային կյանքում վնասակար նյութերի ազդեցությունը, ժառանգականությունը, էմբրիոպաթյաները, ինտրանատալ վնասվածքները, վաղ պերինատալ ախտահարումները, ինֆեկցիաներն ու թունավորումները։ Ձեռքբերովի պսիխոպաթիաներին նպաստում են ներխմբային և ներընտանեկան դրվածքները և դաստիարակությունը։ Տանջանքները նվաստացումները երեխաների մոտ ի հայտ են բերում անձի զարգացման արգելակում, իսկ քմահաճությունների կատարումը, արարքների ոչ քննադատական մոտեցումները, գերակայական մտքերի ներշնչումը սեփական անձի նկատմամբ բերում են եսասասիրության, եսամոլության զարգացմանը։

## Ախտորոշում

Անձի խանգարման պաթոլագիկ զարգացումն ախտորոշվում է նախ հավաստի տարբեր աղբյուրների վկայությունները, ապա հիվանդի տված անամնեզը, էլեկտրոէնցեֆալոգրաֆիայի, փորձարարական նյարդաբանական հետազոտությունները։

## Ծանոթագրություններ

## Արտաքին հղումներ

* Handbook of Psychopathy (2007)
* The Mask of Sanity, 5th Edition

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Անձի խանգարում» հոդվածին։ |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 9, էջ 405)։*  |
# Լյումինեսցենտային լամպ

Լյումինեսցենտային լամպԼույսի աղբյուր

|  |  |
| --- | --- |
| Ենթակատեգորիա | gas-filled tube, gas-discharge lamp |
| Կոչվել է ի պատիվ | ցերեկային լույս, ֆլուորեսցենցիա |
| Էներգիայի աղբյուր | ելեկտրականություն |

Լյումինեսցենտային լամպեր
**Լյումինեսցենտային լամպ**, լույսի գազապարպման աղբյուր, որի լուսարձակումը հիմնված է էլեկտրական էներգիայի կրկնակի փոխակերպման վրա։ Լյումինեսցենտային լամպում էլեկտրական էներգիան փոխակերպվում է ուլտրամանուշակագույն ճառագայթման, իսկ վերջինս լյումինաֆորների օգնությամբ փոխակերպվում է աչքի համար տեսանելի ճառագայթման։ Լյումինաֆորների ընտրությամբ հնարավոր է ստանալ տարբեր երանգների և, մասնավորապես, ցերեկայինին բավական մոտ լույս։

Շիկացման լամպերի նկատմամբ լյումինեսցենտային լամպերն ունեն մի շարք առավելություններ՝ տնտեսապես ավելի շահավետ են, ունեն ծառայության մեծ ժամկետ։ Առավել տարածված տարատեսակը սնդիկային լյումինեսցենտային լամպն է, որը ներսից լյումինաֆորի շերտով պատված ապակե խողովակ է։ խողովակի երկու ծայրերին ամրացվում են վոլֆրամե պարուրաձև էլեկտրոդներ։ Լամպ են ներմուծվում սնդիկի գոլորշիներ և իներտ գազ (արգոն, նեոն), որը նպաստում է լամպի ծառայության ժամկետի երկարացմանը և սնդիկի ատոմների գրգռման պրոցեսի հեշտացմանը։ Երբ լամպը միացվում է փոխոխական հոսանքի աղբյուրին, էլեկտրոդների միջև ստեղծվում է էլեկտրական հոսանք, որը սնդիկի ատոմների լուսարձակում է գրգռում։ Լյումինեսցենտային լամպ կիրառվում է ընդհանուր լուսավորության համար, էլեկտրալուսանկարչական պատճենահան-բազմացնող սարքերում։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 645)։*  |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լյումինեսցենտային լամպ» հոդվածին։ |
# Ջոն Կոնստեբլ[խմբագրել | խմբագրել կոդը]

| **Ջոն Կոնստեբլ** անգլ.՝ John Constable |
| --- |
|  |
| Ծնվել է | հունիսի 11, 1776(1776-06-11)[…] |
| Ծննդավայր | Արևելյան Բերգհոլտ, Բեյբեր, Սուֆոլք, Անգլիա, Մեծ Բրիտանիայի թագավորություն |
| Վախճանվել է | մարտի 31, 1837(1837-03-31)[…] (60 տարեկան) |
| Մահվան վայր | Charlotte Street, Ֆիցրովիա, Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն և Լոնդոն, Մեծ Բրիտանիայի և Իռլանդիայի միացյալ թագավորություն |
| Քաղաքացիություն |  Մեծ Բրիտանիայի թագավորություն և  Միացյալ Թագավորություն |
| Կրթություն | Գեղարվեստի թագավորական ակադեմիա և figure drawing? |
| Մասնագիտություն | նկարիչ, բնանկարիչ, գծագրող, վիզուալ արտիստ և արվեստագետ |
| Ոճ | ռեալիզմ և ռոմանտիզմ |
| Ժանր | բնանկար, կենցաղային ժանր, ծովանկար, դիմապատկեր, հոգևոր արվեստ և նատյուրմորտ |
| Ուշագրավ աշխատանքներ | Սալսբերի տաճարը Մեդոուզից, Սալսբերի տաճարը եպիսկոսպոսի այգուց և Dedham Lock and Mill? |
| Պարգևներ | Royal Academician? |
| Անդամակցություն | Գեղարվեստի թագավորական ակադեմիա |
| Հայր | Golding Constable? |
| Մայր | Ann Watts? |
| Ամուսին | Մարիա Բիքնել |
| Զավակներ | Չարլզ Գոլդինգ Կոնստեբլ, Լայոնել Բիքնել Կոնստեբլ և Isabel Constable? |
|  John Constable Վիքիպահեստում |

**Ջոն Կոնստեբլ**, (անգլ.՝ John Constable, հունիսի 11, 1776(1776-06-11)[…], Արևելյան Բերգհոլտ, Բեյբեր, Սուֆոլք, Անգլիա, Մեծ Բրիտանիայի թագավորություն - մարտի 31, 1837(1837-03-31)[…], Charlotte Street, Ֆիցրովիա, Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն և Լոնդոն, Մեծ Բրիտանիայի և Իռլանդիայի միացյալ թագավորություն), անգլիացի նկարիչ։

## Կենսագրություն

1800-1805 թվականներին սովորել է Լոնդոնի Գեղարվեստի ակադեմիայում (1829 թվականից Գեղարվեստի ակադեմիայի անդամ)։ Կոնստեբլի արվեստին բնորոշ է բնության ամբողջական, ներդաշնակ ընկալումը, կոմպոզիցիայի բնականությունը, գույների մաքրությունն ու թարմությունը («Ջրաղացը Ֆլեթֆորդում», 1817, Թեյթ պատկերասրահ, Լոնդոն, «Սոլսբերիի տաճարը գետի կողմից», մոտ 1827-1829, «Խոտի սայլը», 1821, երկուսն էլ՝ Ազգային պատկերասրահ, Լոնդոն։ Կոնստեբլի արվեստը նպաստել է 19-րդ դարի գեղանկարչության ռեալիստական միտումների կազմավորմանը (Գելակրուա, Բարբիզոնի դպրոց, իմպրեսիոնիստներ))։

## Պատկերասրահ

* Նավաշինարարություն Ֆլաթֆորդի մոտ, 1815, Վիկտորիա և Ալբերտ թանգարան, Լոնդոն
* «Սոլսբերիի տաճարը եպիսկոպոսի այգուց», 1825
* «Վաթերլոյի կամրջի բացումը Ուայթհոլ Սթայերսից», 1817, հունիսի 18, կտավ/յուղաներկ, 1832, Թեյթ Բրիտանիա

## Ծանոթագրություններ

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 576)։*  |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջոն Կոնստեբլ» հոդվածին։ |
# Կանզաս Սիթի Չիֆս

| Կանզաս Սիթի Չիվս |
| --- |
| **Հիմնադրում 1960Քաղաք՝**  Կանզաս Սիթի, Միսսուրի, ԱՄՆ |
|  |
|

|  |
| --- |
| Կանզաս Սիթի Չիվս պատկերանիշ |
| **Պատկերանիշ** |

 |
| Լիգա/ կոնֆերեցիա |
| **Ֆուտբոլի ազգային լիգա (1970–այժմ)Ամերիկյան ֆուտբոլի կոնֆերենցիա (1970–ներկա)**
	+ **Արևմտյան դիվիզիոն (1970–ներկա)**
 |
| Ակումբի գույներ | սև, ոսկեգույն, սպիտակ                |
| Անձնակազմ |
| Սեփականատեր(ներ) | Հանթ ընտանիք |
| Նախագահ | Մարկ Դոնավան |
| Գլխավոր մենեջեր | Կլերկ Հանթ |
| Գլխավոր մարզիչ | Էնդի Ռիդ |
| Թիմի պատմություն |
| * Dallas Texans (1960–1962)
* **Կանզաս Սիթի Չիֆս (–այժմ)**
 |
| Տիտղոսներ |
| **Լիգայի առաջնություններ (9)†NFL առաջնություններ (մինչև 1970 թվականի AFL–NFL միաձուլումը) (8)** 1921, 1932, 1933, 1940, 1941, 1943, 1946, 1963
* **Սուպերբոլի առաջնություն (1)** 1
 |
| **Կոնֆերենցիայի առաջնություն (0)** |
| **Դիվզիոն առաջնություն (9)ԱՖԼ արևմուտք:** 1962, 1965, 1966
* **Արևմտյան դիվիզիոն ԱՖԿ:** 1971, 1993, 1995, 1997, 2003, 2010, 2016, 2017
 |
| † - Does not include the AFL or NFL championships won during the same seasons as the AFL-NFL Super Bowl championships prior to the 1970 AFL-NFL Merger |
| Տնային դաշտ |
| * Cotton Bowl (1960–1962)
* Municipal Stadium (1963–1971)
* **Arrowhead Stadium (1972–ներկա)**
 |

**Կանզաս Սիթի Չիֆս** (անգլ.՝ Kansas City Chiefs), ամերիկյան ֆուտբոլի պրոֆեսիոնալ ակումբ ԱՄՆ Միսսուրի նահանգի Կանզաս Սիթի քաղաքից, որը հանդես է գալիս Ֆուտբոլի ազգային լիգայում։ Ակումբը հիմնադրվել է 1960 թվականին։

## Անվանում

* Դալաս Թեքսանս (1960—1962)
* Կանզաս Սիթի Չիֆս (1963—ներկա)

## Ձեռքբերումներ

Լիգայի առաջնության հաղթողներ (3)

* ԱՖԼ առաջնության հաղթողներ (2)
	+ 1962, 1966
* Սուպերբոլի հաղթողներ (1)
	+ 1969 (IV)

Կոնֆերենցիայի հաղթողներ (0)

Դիվիզիոնի հաղթողներ (9)

* ԱՖԼ արևմուտք․ 1962, 1965, 1966
* ԱՖԿ արևմուտք․ 1971, 1993, 1995, 1997, 2003, 2010

## Գրականություն

* Althaus, Bill (2007). *The Good, The Bad, and The Ugly: Kansas City Chiefs: Heart-Pounding, Jaw-Dropping, and Gut-Wrenching Moments in Kansas City Chiefs History*. Triumph Books. ISBN 1-57243-928-9.
* Gruver, Ed (1997). *The American Football League: A Year-by-year History, 1960–1969*. McFarland Publishing. ISBN 0-7864-0399-3.
* Herb, Patrick; Kuhbander, Brad; Looney, Josh; և այլք:, eds. (2008). *2008 Kansas City Chiefs Media Guide*. Kansas City Chiefs Football Club, Inc. `{{cite book}}`: Invalid `|name-list-style=yes` (օգնություն)
* Hoskins, Alan (1999). *Warpaths: The Illustrated History of the Kansas City Chiefs*. Taylor Publishing Company. ISBN 0-87833-156-5.
* Maske, Mark (2007). *War Without Death: A Year of Extreme Competition in Pro Football's NFC East*. Penguin Group. ISBN 1-59420-141-2.
* McKenzie, Michael (1997). *Arrowhead: Home of the Chiefs*. Addax Publishing Group. ISBN 1-886110-11-5.
* Peterson, John E. (2003). *The Kansas City Athletics: A Baseball History, 1954–1967*. McFarland. ISBN 0-7864-1610-6.
* Stallard, Mark (2004). *Kansas City Chiefs Encyclopedia* (2nd ed.). Sports Publishing, LLC. ISBN 1-58261-834-8.

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կանզաս Սիթի Չիֆս» հոդվածին։ |
# Ակորդեոնահարը (նկար, Պիկասո)

| **Ակորդեոնահարը**
 |
| --- |
| տեսակ | գեղանկար |
| նկարիչ | Պաբլո Պիկասո |
| տարի | 1911 |
| բարձրություն | 130,2 սանտիմետր |
| լայնություն | 89,5 սանտիմետր |
| ստեղծման վայր | Սերե (Ֆրանսիա) |
| ուղղություն | analytical cubism? |
| ժանր | դիմապատկեր |
| նյութ | յուղաներկ և կտավ |
| գտնվում է | Սոլոմոն Գուգենհայմի թանգարան |
| հավաքածու | Սոլոմոն Գուգենհայմի թանգարան |
| սեփականատեր | Valentine Gallery? |
|
պատկերված են

ակորդեոնահար |
| **Ծանոթագրություններ** |

**«Ակորդեոնահարը»** (ֆրանսերեն՝ L'Accordéoniste), իսպանացի նկարիչ Պաբլո Պիկասոյի նկարը։ Պատկանում է կուբիզմին։ Յուղաներկով նկարվել է կտավի վրա 1911 թվականի ամռանը։ Գտնվում է Նյու Յորքի Սողոմոն Գուգենհայմի թանգարանում։ Չափերը՝ 130,2 x 89,5 սանտիմետր։

## Պատմություն

1911 թվականի ամռանը Պիկասոն և իր ընկեր Ժորժ Բրաքը ապրել և աշխատել են ֆրանսիական Սերե քաղաքում։ Նրանք փորձեր են կատարել՝ ստեղծելով նկարներ, որոնց հեղինակությունը երբեմն դժվար էր որոշել։ Նրանք կուբիզմի հիմնադիրներն էին և այն հասցրել էին գրեթե ամբողջական վերացության։ Սա սկզբունքորեն նոր արվեստ էր, որը հորինել են Պիկասոն և Ժորժ Բրաքը 1907-1914 թվականներին։ «Ակորդեոնահարը» նկարի սեփականատերերից մեկն այնքան էր շփոթվել, որ նկարի ետևում արված «Céret» գրության պատճառով այդ ստեղծագործությունն ընդունել էր իբրև բնապատկեր։

## Նկարագրություն

Անալիտիկ կուբիզմի ոճով մոխրագույն-օքրիստային երանգով նկարված նկարի վրա դժվար չէ տեսնել նստած ակորդեոնահարի ուրվագծերը, որոնք նշված են բազմաթիվ տեղահանված և ուղղահայաց կառուցված եռանկյունաձև հարթություններով, կիսաշրջանաձև ձևերով և ուղղանկյուններով։ Նկարի կենտրոնում պատկերված է ակորդեոն։ Կարելի է տեսնել նրա մորթին և ստեղները, ինչպես նաև երաժշտի ձախ ձեռքը։ Կտավի ստորին մասում երևում են բազկաթոռի պարույրները։ Եվ չնայած նկարում պատկերված խուսափողական ձևերը և օբեկտները միշտ չէ, որ կարելի է ճշգրիտ որոշել, ակորդեոնահարի ժպտացող դեմքը՝ ուղղված դիտողին, դարձել է նկատելի դետալ։ Կտավի ներքևի ձախ հատվածում նկարիչի ստորագրությունն է՝ «Picasso»։

1937 թվականին կտավը դարձել է Սողոմոն Գուգենհայմի թանգարանի հիմնադիր հավաքածուի մի մասը։ Հավաքածուի սեփականատերը Սողոմոն Գուգենհայմն էր։

## Ծանոթագրություններ
# Աղջկա կերպարանքը[խմբագրել | խմբագրել կոդը]

| **Աղջկա կերպարանքը**
 |
| --- |
|  |
| տեսակ | գծանկար |
| նկարիչ | Վինսենթ վան Գոգ |
| տարի | 1888 |
| նյութ | reed pen?, թանաք և wove paper? |
| հավաքածու | Սոլոմոն Գուգենհայմի թանգարան |
| **Ծանոթագրություններ** |

Իր կյանքի վերջին տարիներին Վինսենթ վան Գոգը սկսում է զբաղվել դիմանկարներով։ Մինչ նա պատրաստ կլիներ ընկերներին և ընտանիքի անդամներին նկարելու, իր կերպարները ստեղծել է անանուն, ինչպիսին է *Աղջկա կերպարանքը*։ Նա այս գործն իր նամակի հետ ուղարկել է իր ավստրալիացի ընկեր Ջոն Փիթեր Ռասելին։

Վան Գոգը հետաքրքրված էր ոչ թե իդեալականացված մարդկանցով, ինչպիսիք էին օրինակ Օնորե Դոմիեն և հոլանդական շատ նկարիչներ, այլ՝ իրական։ Այս դիմանկարի մասին նա ասում է. «Անտուն երեխայի կերպարը իր տեսակի մեջ յուրօրինակ հագուստով և չենթարկվող մազերով»։ Իր նամակներում Վան Գոգը աղջկան անվանում է «կեղտոտ արտույտ»։

Նկարը այժմ Նյու Յորքի Գուգենհայմի թանգարանում է։

## Ծանոթագրություններ